અમદાવાદ : મહેસાણામાં જેલભરો આંદોલન દરમિયાન થયેલા તોફાનોનાં કેસમાં પાસનાં કન્વીનર અતુલ પટેલ અને વરૂણ પટેલનાં જામીન કોર્ટે ગ્રાહ્ય રાખ્યા છે. હાઇકોર્ટે અતુલ અને વરૂણ પટેલનાં આગોતરા મંજુર કરી લીધા છે. જામીન મળતા જ અતુલ અને વરૂણે ખુશી વ્યક્ત કરી હતી. ખુશી વ્યક્ત કરતા જણાવ્યું હતું કે અમને ન્યાયતંત્ર પર સંપુર્ણ વિશ્વાસ છે. અતુલે જણાવ્યું કે હાઇકોર્ટે અમારા જામીન મંજુર રાખ્યા છે. ઉપરાંત અમે ગાંધી ચિંધ્યા માર્ગે આંદોલનમાં જોડાવાની પણ મંજુરી મળી છે.